钦定古今图书集成/明伦汇编/闺媛典/第111卷 > 皇清十七 > 李某妻朱氏
## 钦定古今图书集成/明伦汇编/闺媛典/第111卷 > 皇清十七 > 李某妻朱氏

按《武进县志》：“朱氏，横林镇农家女也。嫁李某，生一女。不数年，某病瘵死，伯氏欲嫁之。氏剪发毁容自誓，强之，乃积薪自围，抱女坐其上，发火欲焚，邻人惊救之，得免，议遂寝。逾数年，氏女已十岁，里有薛某，计笼取其女为从嫁，不许。薛变色，左右盼，势欲劫之，氏踉跄牵女出，投河死。里人捞其尸，母子犹相抱不解。氏无” 父。李族贫弱，遂无与声其冤。事在康熙某年。